《寄久要乡人晦峰》
明代·苏葵

黑头交谊老惭疏，万里无因致起居。病肺问医须补导，暮年为计贵赢馀。

山遥水远空多梦，纸短情长不尽书。薄宦颇能相慰藉，柏台如水绝苞苴。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。